Perinteisesti ulkomainontaa on mitattu laskemalla sen ohi kulkevia yleisövirtoja. Tällöin mittarin nimi on OTC (Opportunity to contact). Digitaalinen ulkomainonta on muuttanut tätä maailmaa, sillä sen myötä samalla taululla näkyykin monta mainosta vuoronperään. Digitaalisen ulkomainonnan osalta puhummekin näyttökerroista eli kuinka monta kertaa mainos näkyy kampanjan aikana. Toisaalta digitaalisuus on tuonut mukanaan valtavasti mahdollisuuksia käyttää uuden tyyppisiä, katseita kerääviä sisältöjä. Uudet teknologiat mahdollistavat nyt myös sen, että pian voimme oikeasti laskea, kuinka monta ihmistä todella katsoi mainostasi ulkona. Tällöin puhutaan impressoista. ne ovat vasta tulollaan, mutta teemme kovasti töitä niiden eteen, sillä uusi tapa mitata tulee luomaan uskomattomia mahdollisuuksia esimerkiksi mainonnan kohdentamiseen ja sisältöjen toimivuuden mittaamiseen. Tutustu myös Ulkomainonnan ABC:een.